b'\n_START_ARTICLE_\nNavzkri\xc5\xbeno pretovarjanje\n_START_SECTION_\nDefinicija sistema navzkri\xc5\xbenega pretovarjanja\n_START_PARAGRAPH_\nNavzkri\xc5\xbeno pretovarjanje je proces hitrega transporta in prerazporejanja blaga (\xc2\xbbflow through stock\xc2\xab) znotraj distribucijskega centra, od sprejema blaga v DC (distribucijski center) s tovornimi vozili ali \xc5\xbeelezni\xc5\xa1kimi zabojniki do odpreme blaga. Cilji procesa navzkri\xc5\xbenega pretovarjanja so na primer sortiranje blaga, ki je namenjeno na razli\xc4\x8dne destinacije, ali nakladanje blaga na tovorna vozila s skupno ali podobno destinacijo.\n_START_SECTION_\nZgodovina navzkri\xc5\xbenega pretovarjanja\n_START_PARAGRAPH_\nProces navzkri\xc5\xbenega pretovarjanja je bil prvi\xc4\x8d uporabljen v transportni industriji v Zdru\xc5\xbeenih Dr\xc5\xbeavah Amerike v 30-ih letih 20. stoletja in je do danes nenehno v uporabi. Ameri\xc5\xa1ka vojska je za\xc4\x8dela koristiti operacije navzkri\xc5\xbenega pretovarjanja v 50-ih letih. Poimenovanje tega procesa izhaja iz ameri\xc5\xa1ke korporacije Wal-Mart iz 80-ih let prej\xc5\xa1njega stoletja. Podjetje je proces, pri katerem naro\xc4\x8di velike koli\xc4\x8dine blaga, ki jih ne skladi\xc5\xa1\xc4\x8di, temve\xc4\x8d jih pripravi za odpremo, imenovalo\xc2\xa0\xc2\xbbcross-docking\xc2\xab. Blagu je po navadi dodana \xc4\x8drtna koda, s pomo\xc4\x8djo katere je mo\xc5\xbeno sortiranje blaga po trgovinah v DC, proces pa je p onavadi dokon\xc4\x8dan v 24 urah.'